DIUMENGE 11
MATÍ

A 2/4 de 8, a l’aparcament del supermercat Consum, concentració del concurs de pesca al riu Fluvià en el tram Olot-la Canya. El concurs començarà a les 8 i s’acabarà a les 12. Hi haurà premi per a tots els participants. Ho organitza: Foment de la Pesca Esportiva d’Olot.

A les 10, des de la plaça Clarà, sortida de la 62a Cursa Ciclista Festes del Tura. Arribada cap a la 1 del migdia al mateix lloc. Ho organitza: Club Ciclista Olot.

A 2/4 d’11, davant de l’ajuntament, lectura del manifest de la Diada i actuació de corals de la ciutat. Ho organitza: Òmnium Garrotxa.

A les 12, a la plaça Major, ball dels nans, gegants i cavallets, acompanyats del cap de lligamosques i de la cobla La Principal d’Olot. 

TARDA

A les 5, a les fonts de Sant Roc, tornaboda amb audició de sardanes a càrrec de la cobla La Principal d’Olot. Hi haurà berenar per a tothom. Ho organitza: Flor de Fajol. Hi col·laboren: Coca-Cola i Matutano.
En cas de pluja, l’acte es farà a l’Hospici. 

A les 6, a la plaça d’Esteve Ferrer, concert amb l’actuació del grup The Rusties Blues Band. 
En cas de pluja, l’acte es farà a l’entrada de la plaça del Mig. 
*Acte recomanat per l’Oficina Jove de la Garrotxa - L’Ideal 

A 2/4 de 7, a la plaça Major, espectacle de música i dansa tradicional Vint, a càrrec de l’Esbart Olot. Ho organitza: Esbart Olot.
En cas de pluja, l’acte es farà a l’Hospici. 

A les 8, a la plaça del Cinema Colón, sopar popular L’últim sopar. Ho organitza: Greda.

A 2/4 de 9, al Firal, interpretació de la sardana Adéu, vila d’Olot, a càrrec de la cobla La Principal d’Olot.
En cas de pluja, l’acte es farà a l’Hospici. 

NIT

A les 9, des del puig del Roser, espectacle pirotècnic a càrrec de la pirotècnia Estalella.

Després dels focs, cercavila dels gegants, nans, cavallets i cap de lligamosques acompanyats per la cobla La Principal d’Olot, des del Firal fins a la plaça Major.

A les 10, a la plaça Major, ball amb espelmes dels nans, gegants i cavallets acompanyats del cap de lligamosques i de la cobla La Principal d’Olot.  
*Acte recomanat per l’Oficina Jove de la Garrotxa - L’Ideal 

Després del ball, cercavila de final de festa, amb la cobla La Principal d’Olot, fins al santuari del Tura, on es cantaran els goigs a la patrona de la ciutat.

Tot seguit, acompanyament fins a l’Hospici dels gegants, nans, cavallets i cap de lligamosques, amb la cobla La Principal d’Olot.

FI DE FESTA
